Japānas dižsūrene
Japānas dižsūrene (latīņu: Reynoutria japonica vai Fallopia japonica) ir liels, daudzgadīgs sūreņu dzimtas lakstaugs. Sākotnēji Japānas dižsūrene ir augusi Austrumāzijā: Japānā, Ķīnā un Korejā. Tā sekmīgi ir izplatīta Ziemeļamerikā un Eiropā (arī Latvijā), kur daudzās valstīs atzīta par invazīvu sugu. Austrālijā Japānas dižsūrenes audzēšana privātīpašumā ir nelegāla.